BDMS บวก2.56% สวนภาวะตลาดฯ โบรกฯชี้หุ้นโรงพยาบาลปรับฐานเป็นโอกาสลงทุนรอบใหม่
BDMS บวก2.56% สวนภาวะตลาดฯ โบรกฯชี้หุ้นโรงพยาบาลปรับฐานเป็นโอกาสลงทุนรอบใหม่
BDMS บวก2.56% สวนภาวะตลาดฯ โบรกฯชี้หุ้นโรงพยาบาลปรับฐานเป็นโอกาสลงทุนรอบใหม่
19 ก.ย. 2562

ผู้สื่อข่าวรายงานว่า บริษัท กรุงเทพดุสิตเวชการ จำกัด(มหาชน) หรือ BDMS  ณ เลา 11.12 น. อยู่ที่ระดับ 24.00 บาท บวก 0.60 บาท หรือ 2.56% ด้วยมูลค่าซื้อขาย 722.34 ล้านบาท ราคาหุ้นวิ่งสวนภาวะตลาดหุ้นโดยดัชนี ณ เวลา 11.13 น. อยู่ที่ระดับ 1,645.65 จุด ลบ 8.49 จุด หรือ 0.51% ด้วยมูลค่าซื้อขาย 19,601.19 ล้านบาท

บล.ฟินันเซีย ไซรัส ระบุในบทวิเคราะห์ว่า แนวโน้มผลการดำเนินงานกลุ่มการแพทย์คาดว่าผ่านจุดต่ำสุดไปแล้วในไตรมาส 2/62  ที่ -27.9% Q-Q, -9.4% เทียบช่วงเดียวกันของปีก่อนขณะที่แนวโน้มช่วง 2H19 เบื้องต้นคาดว่าจะเติบโตเร่งตัวขึ้นเป็น +10% H-H, +3.4% เทียบช่วงเดียวกันของปีก่อนโดยปัจจุบันอุตสาหกรรมกำลังอยู่ในช่วง High Season อย่างไรก็ตามหากแยกระดับโรงพยาบาล
คาดว่าโรงพยาบาลระดับบนจะเติบโตต่ำกว่ากลุ่มจากปัจจัยเฉพาะตัวทั้ง BDMS (คาด +3.9% H-H, +0.4% เทียบช่วงเดียวกันของปีก่อน) ที่มีเปิดโรงพยาบาลและโรงแรมใหม่และ BH (คาด +9.9% H-H, +0.6% เทียบช่วงเดียวกันของปีก่อน) ที่คาดรายได้ยังโตในระดับต่ำ ขณะที่โรงพยาบาลขนาดกลางคาดมีการเติบโตที่โดดเด่นและชื่นชอบมากกว่าทั้ง BCH (คาด +46.6% H-H, +18% เทียบช่วงเดียวกันของปีก่อน) จากการบันทึกรายได้ส่วนเพิ่มค่าภาระเสี่ยงของประกันสังคม รวมถึง CHG (คาด +16.8% H-H, +39.8% เทียบช่วงเดียวกันของปีก่อน) จากฐานต่ำปีก่อนหลังเปิดโรงพยาบาลใหม่และปัจจุบันมีพัฒนาการดีขึ้นต่อเนื่อง
โมเมนตัมการเติบโตของกำไรในปี 2020 คาดว่าจะเร่งตัวขึ้นเป็น 11.1% เทียบช่วงเดียวกันของปีก่อน(ปี 2019 คาดชะลอชั่วคราว -0.7% เทียบช่วงเดียวกันของปีก่อน) ตามภาพรวมเศรษฐกิจและกำลังซื้อของประเทศที่ดีขึ้น โดยโรงพยาบาลใหญ่อย่าง BDMS คาดว่าจะเป็นตัวขับเคลื่อนหลักในกลุ่มจากฐานที่ต่ำในปี 2019 ขณะที่โรงพยาบาลระดับกลางที่รับประกันสังคมคาดยังมีการเติบโตในระดับที่ดีต่อเนื่อง รวมถึงยังมีโอกาสลุ้นข่าวดีจากการที่สมาคมโรงพยาบาลเอกชนได้ยื่นเรื่องขอปรับขึ้นการจ่ายเงินของประกันสังคมเฉลี่ยราว 12% จากปัจจุบัน (ปรับขึ้นรอบล่าสุด ก.ค. 2017) ซึ่งอยู่ระหว่างพิจารณาและคาดเห็นความชัดเจนในช่วงสิ้นปีนี้โดยถือเป็น Upside ต่อประมาณการในอนาคต
ยังคงน้ำหนักการลงทุนกลุ่มการแพทย์ที่  “Neutral” อย่างไรก็ตามล่าสุดราคาหุ้นปรับตัวลงแรง รวมถึงดัชนี SETHELTH ที่ -8.2% YTD สวนทาง SET ที่ +6.4% YTD และทำให้ Valuation น่าสนใจโดย PER เฉลี่ย ณ ปัจจุบันของกลุ่มอยู่ที่ราว 32.6 เท่าและ 28.8 เท่าในปี 2019-2020 ต่ำกว่าค่าเฉลี่ยในอดีตที่ 35 เท่า ซึ่งมองว่าเป็นโอกาสในการเข้าลงทุนรอบใหม่ โดยเลือก Top Pick เป็น BCH และ CHG สำหรับระยะสั้น-กลาง ส่วนระยะยาวมองว่า BDMS เป็นตัวเลือกที่น่าสนใจ พร้อมปรับใช้ราคาเหมาะสมเป็นปี 2020
บล.ดีบีเอส วิคเคอร์ส ระบุว่า   ราคาหุ้น BDMS ร่วงนับตั้งแต่ 12 ก.ย.62 เป็นต้นมาคาดว่ามาจากแรงขายหุ้นที่เกิดจากการแปลงสภาพหุ้นกู้จำนวน 4,221 ล้านหน่วย (ผู้ถือ 8 ราย) โดยแปลงสภาพเป็นหุ้นสามัญ 200.6 ล้านหุ้น ราคาแปลงสภาพ 21.045 บาท/หุ้น ซึ่งหุ้นแปลงสภาพคิดเป็น 1.3% ของหุ้นเรียกชำระแล้วทั้งหมดของ BDMS
เป็นเพียงผลกระทบต่อราคาหุ้นระยะสั้น ขณะที่ปัจจัยพื้นฐานของ BDMS ไม่เปลี่ยนแปลง โดยคาดว่าโรงพยาบาลจะมี EBITDA margin ที่ดีขึ้น คงคำแนะนำถือ ให้ราคาพื้นฐาน 28 บาท